User:ACBerania

SINO NGA BA SIYA?
Naririnig niyo ba ang huni ng mga ibon?

Nararamdaman niyo ba ang init ng panahon?

Nasisilaw ba kayo sa sinag ng araw? Isang dilag ang ipinanganak noong Oktubre 23 taong 1999. Isang komplikadong sitwasyon ang dinanas ng kanyang ina sa pagbubuntis. Hindi mawari kung anong mayroon sa batang ito dahil sa hindi inaasahang pagkakataon ay tinawag agad siya ng kalikasan habang nasa sinapupunan ng kanyang ina. Siya ay ipinangalan sunod sa pangalan ng kanyangb ina, Analisa, at sa pangalan ng simbahang madalas nilang binibisita, Mt. Carmel Church. Ang kanyang ama ay nangngangalang Fredilito. Ang kanilang munti, ngunit punong-puno ng kasiyahan na tahanan ay nasa malayong parte ng Batangas City, ang Brgy. Dumantay. Sa kasamaang palad ay hindi siya nabigyan ng mga kapatid ngunit sa loob-loob niya ay may kasiyahan sapagkat wala siyang kahati o kaaway.

Parang kabarkada ang turing niya sa kanyang ina. Dahil sila lamang ang madalas na magkasama, mas ‘open’ na siya sa mga pangyayari sa kaniyang buhay. Nasanay na siyang wala ang kanyang ama sa kanilang bahay dahil sa pagtatrabaho nito. Nung unang pagkakataong naabutan niyang umalis ang kian iyang ama, hinihintay pa niya ito para makasabay sa kanilang hapunan.

Noong siya ay pitong taong gulang, napilitan siya sa isang dance studio.Hindi siya makatanggi sapagkat bayad na ang kanyang ''workshop fee. ''Isa siyang mahiyaing bata kung kaya't siya ay nanibago. Marami siyang mga naging kaibigan mula noon. Kada bakasyon ay siya na ang nagpupumilit na ienroll siya dito. Kung susumahin, siya ay naging miyembro ng studio na ito sa mahigit na limang taon.

EDUKASYON: Aral o Walwal?
Siya ay nakapagtapos ng elementarya sa Marian Learning Center and Science High School. Mula unang baitang hanggang sa siya ay makapagtapos ay pare-parehas ang kanyang mga kaklase sapagkat may kalayaan silang mamili ng seksyon. Nagkaroon din siya ng pagkakataon upang makasali sa Marians' Got Talent. Kasama niya sa grupo ang kaniyang mga kaibigan Nakarating sila sa final stage ngunit hindi pinalad na manalo. Siya ay kabilang din sa choir ng kanilang paaralan at miyembro ng Girls’ Scout of the Philippines. Nagkamit siya ng parangal na Third Honorable Mention.

Sa pagtungtong niya ng Junior High School ay lubha siyang nanibago. Hamak na triple o higit pa ang laki ng paaralang kanyang nilipatan. Siya ay lumipat sa St. Bridget College - Batangas City. Dito siya natutong lumiban sa klase sapagkat talagang inaatake siya ng katam -- katamaran. Madalas pa siyang nagdadahilan na may sakit sapagkat talagang naninibago siya. Dito niya rin naranasan ang unang pagkakataon na maging late sa klase at ang pagkakaroon ng markang mas mababa pa sa 90. Gayunpaman, nagkaroon siya ng napakaraming kaibigan kahit siya ay isang transferee. Siya ay nagkaroon ng parangal na Achiever noong kanilang Moving Up Ceremony.

Isa sa pinakamasasayang taon ng kaniyang pag-aaral ay ang Senior High School. Dito na nagsimula ang mga pagpupuyat niya dahil lamang sa mga schoolworks. Ngunit sa kabila nito, nagagawa pa rin niyang maglakwatsa. Hindi naman niya ito pinagsisisihan sapagkat hindi mapapalitan ng mga marka ang sayang naidudulot ng kanyang mga kaibigan. Naranasan din niyang makilahok sa iba't-ibang programa na makatutulong sa kaniyang kapwa sa tulong ng kanilang ABM BARCODES Club. Isa sa mga hindi niya malilimutan ay ang "Project Shoebox" na tumulong sa mga biktima ng giyera sa Marawi. Sila ang nangolekta ng donasyon, mga school supplies at iba pang pangunahing pangangailangan mula sa mga mag-aaral. Sila ay nakalikom ng 1,040 shoeboxes. Dito nahasa ang kaniyang pagiging pasensyosa sa tuwing mayroon silang event na inoorganisa. Isa pang natutunan niya ay kaakibat ng dalawang taong pagiging techinical staff. Sila ang palaging inaasahan mula sa pag-aayos ng venue hanggang sa paglalaro ng ilaw sa entablado. Sa tulong at awa ng Diyos, nakapagtapos siya ng "With Honors".

Siya ay kasalukuyang kumukuha ng kursong Bachelor of Science in Accountancy sa De La Salle Lipa. Hanggang ngayon ay napapaisip siya kung bakit siya dito pumasok gayong nakapirmi na sa isip niya noon na sa University of Batangas siya magkokolehiyo. Hindi madali ang kaniyang mga karanasan sa pagiging kolehiyala. Naninibago siya sa mga nakakasalamuha gayundin sa mga tambak na gawain. Ngunit may mga pagkakataong inuuna pa rin niyang makasama ang kanyang barkada noong Senior High School bago ang schooln works. Walwal > Aral kumbaga. Sinisigurado nilang magkakabarkadang nakalalabas sila ng sama-sama kahit isang beses sa isang buwan kahit pa magkakaiba na sila ng paaralan. Isa sila sa nakapagpapalakas ng loob niya sa panibagong landas na kaniyang tinatahak.

Oh ano? Nasiyahan ka ba sa pagbabasa ng ibang parte sa buhay ko? Hanggang sa muli!